இன்று சட்டசபைக்கு வராமலே அறிக்கைப் போர் நடத்தும் அரசியல்வாதிகள் பலர் உளர். ஆனால் அண்ணா நோய் வாய்ப்பட்டிருந்த போதும் சட்ட சபை நிகழ்ச்சிகளில் கலந்து கொள்வதைக் கடமையாகக் கொண்டிருந்தார். சட்டசபை நடைபெற்றுக் கொண்டிருக்கும் போதே திடீரென எழுந்து தனது அறைக்குச் சென்று டாக்டர் அங்குத் தயாராக வைத்திருக்கும் ஊசி மருந்தைப் போட்டுக் கொண்டு, கையைத் தேய்த்தவாறு வந்து மறுபடியும் சட்டசபை விவாதங்களில் கலந்து கொள்ளும் கடமையுணர்வு மிக்கவர்.